તેમનો મોટો પુત્ર ધર્મેશ ભણવામાં હોંશિયાર હોવાથી માતા પિતાએ તેને ઉચ્ચ અભ્યાસ સુધી ભણાવ્યો હતો. ધર્મેશે દેશની પ્રતિષ્ઠિત ફાર્મા ઇન્સ્ટિટ્યુટ નેશનલ ઇન્સ્ટિટ્યુટ ઓફ ફાર્માસ્યુટિકલ એજ્યુકેશન એન્ડ રીસર્ચ(NIPER)માંથી પોતાની માસ્ટર ડિગ્રી મેળવી છે. જે બાદ તેને ટોપની ફાર્માસ્યુટિકલ કંપનીમાં ખૂબ સારી કહી શકાય તેવી જોબ મળતા જ કપલે રાહતનો શ્વાસ લીધો હતો કે હવે તેમનો પુત્ર વૃદ્ધવસ્થામાં સહારો બનશે. પરંતુ થોડા સમયમાં જ ધર્મેશે પોતે સન્યાસ લેવાનો હોવાનું જણાવી એક સંપ્રદાય વિશેષ માટે પોતે સમર્પિત રીતે કામ કરશે તેમ જણાવ્યું હતું.